|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta |  ODLUKA O ORGANIZACIJI I NAČINU NAPLATE PARKIRANJA NA PODRUČJU OPĆINE PUNAT |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta |  Organizacija i naplata parkiranja na području Općine Punat |
| Datum dokumenta | ožujak 2018. godine |
| – opis teme, prijedloga ili problema o kojemu se provodi savjetovanje: Savjetovanje se provodi o Prijedlogu odluke o organizaciji i načinu naplate parkiranja na području Općine Punat |
| – svrha savjetovanja i cilj koji bi se prijedlogom želio postići: savjetovanje sa zainteresiranom javnošću jest upoznavanje zainteresirane javnosti s nacrtom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. Odlukom bi se uredio promet na javnoprometnim površinama na području Općine Punat te utvrdile parkirališne površine i način parkiranja, zabrana parkiranja i mjesta ograničenog parkiranja, način naplate parkiranja i rezervirana parkirališna mjesta. S obzirom da trenutna Odluka koja je na snazi ima već tri izmjene i dopune, pristupilo se izradi nove Odluke. Osim postojećih odredbi koje je sadržavala postojeća Odluka, ovom Odlukom uvodi se kao novina raspisivanje javnog poziva na rezerviranim parkirališnim mjestima. Javni poziv bi se raspisivao za sva ona parkirališna mjesta koja su u cijelosti na javnoj površini, dok bi se ona parkirališna mjesta koja su djelomično u privatnom vlasništvu, dodjeljivala neposredno. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 21. ožujka 2018. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Emeriku Derenčinoviću mag.oec., višem stručnom suradniku za komunalno gospodarstvo, na adresu Općine Punat, Novi put 2, 51521 Punat ili putem elektronske pošte na e-mail adresu: emerik.derencinovic @ punat. hr |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali. Osobni podaci sudionika objavljuju se javno uz pristanak sudionika iskazan na obrascu za sudjelovanje. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |